kekayo kuye wonke onazo, sikolwa tina, eyabanga usizi olunzulu kwintliziyo zoninzi olumaziyo, nolwaka lweva gaye, xa safikayo ngo cingo isigidimi sokuba u Mr. Stretch, upefumle wagqibelisa, ngobusuku bo 12 October, 1882, e Somerset East. Baba baninzi abevayo emixelweni ukuba indoda enkulu elungileyo idlule. Ezelwe ngomnyaka we 1797, pakati kwexesha elokunjulwa futi ebalini lase Europe, kuba kungalo u Bonaparte wabe pitizelisa ukuzola kwelozwe, inkwenkwana u Lennox kubonakala ukuba yangenwa licesine lokutanda ubu joni; ekute esagqibe iminyaka emashumi mabini wagaleleka kweli ngo 3 November 1818, kunye nebuto lamashumi omatatu anesi bozo (38th *Regiment)*, awabe yinkosana *(Captain)* kulo. Kakade, wayeze apa e South Africa nje, ubehle wazika ezimfazweni; iyinto emnandi ukukumbula ukuba pakati kwazo zonke inguqu-nguqulo ezehla enezwi kuzo, wayifeza eyake indawo ngohlobo olumnika ukunconywa, olunika imvo awabe siti ulwela zona imbeko; noluvuyisa izihlobo zake. Ubugora bake, ukubekeka noku ngcwengeka kwe zenzo zake, inimba abe nayo nge micimbi eluncedo kubo bonke abemi beli lizwe, ngapandle koku tyumba. bala— zezi zinto, esiti tina, zobanga igama lika Mr. Stretch ukuba libalwe ngama gama egolide ezinkumbulweni zaba ninzi. Ngomnye wama doda, pakati kwawake anento nemicimbi yolaulo, awali sebenzela eli lizwe ngapandle koku katalela eyawo inzuzo, azinikela enga sekeleze nto.

Singati kwaku ngomntu ontsundu ikakulu ati amalinga ka Mr. Stretch enziwa. Igama lokuba ngu Xol’ilizwe, awabe saziwa ngalo ngoku banzi ngabe nteto yetu, liteta into eninzi malungana nokux'unyiswa kwake ngabamnyama pakati kwaba tandi bento engumntu. Oko wabe kwenza emzini wake, ekwenzela abahlwempuzekileyo, abalabliweyo, nabazinkedama—uncedo awabe seloko elungele, enemvume ukulunika abo balufunayo—eli cala lempilo yake lelona mhlaimbi, lite qampu, nakuba mhlaimbi lingaziwa kakulu. Kambe ngoluhlobo lwezenzo umenzi onyanisekileyo wovuzwa ngoku zeleyo ngulowo wati, “Ekubeni nenjenjalo nakum“nye waba bazalwana bam bangabona bancinane, nenje “ njalo nakum.” Singati xa siqoshelisayo, nakwi xesha abe sele twele imitwalo yokwalupala ulwimi lwake aluzange lupumle, nosiba lokubala akazange walubeka pantsi—konke oku ekwenzela abantu bakowetu. Wabe njalo u Xol’ili­zwe okufa kuyi lahleko kwaba sese bunyameni naba bandezelweyo.

U MAJOR-GENERAL GORDON, C.B.

Ukupuma ebu patini mikosi kwalo mnumzana, ngale nyanga ifileyo, yinto eke yawu pitizelisa kakulu, nesa’u pitizelisayo umzi wase South Africa. U General Gordon watunyelwa yi Rulumente ya Pesheya, wamkelwa yeyetu apa ngovuyo olukulu njenge tshawe eliya kusi ncedisa kukunga qondani komnyama nomhlope, kuba ube seleke walungisa imicimbi ebunkohla ngapezu kweyetu kwindawo ezinje ngama Tshayina nama Jeputa. Ubesiti ke uquba ngama q'inga ake, ede wazinikela ukuba abe yimantyi ka Masupa, ukuze ambonise eyona ndlela ngenteto, emka nje. Ziko nezinye izinto u General Gordon, abesele zibeke pambi kwe Rulumente ukuba zixoxwe ebeku ngeke nziwa nto ku­zo. Into ebange ukuba abehle ayikalale indawo yake kukuti esabonisana no Masupa nge zinto, abone nge ncwadi ivela . kwizi pata mandla isiti mayeke, u Lerotoli uyeza nempi.

Akuva ke u General Gordon, ngomkosi lowo uzayo, ku­ba ube sateta ngoxolo, afumane enziwe iyilo. Waba ke uya puma, kuba engayi qondi, njengoko atshoyo, “into ekuyiyo.” Wonke okweli uyicingela ukuba lilishwa indawo yokumka, kwe General. Kweyetu ingcinga lilishwa elipinda pindiweyo malungana kwimicimbi yetu bamnyama. Fan’ukuba use England siteta nje namhla.

IMPAWANA.

Asimangaliswa ngumzalwana wetu u Mr. John Knox Bokwe ukuba ati namhla ukuvuka kwake, nokuba kuse kupumleni, nokuba kuse butongweni akade esitele kubo, ahlabele iculo “Lokuzukisa”! Abafundi betu bozibonela isizekabani komnye we mihlati yezaziso zale nyanga, apo kubikwa okuhlileyo ngomhla we 15 ka October. Okokwetu, nase gameni laba fundi betu siya vuyisana nomzalwana wetu ngoko kumhleleyo, ngokukodwa kuba kumkumbuze enye yemfanelo zake esi *Gidimini,* ebeku bonakala ukuba ufuna ukuyi libala.

Incwadi ka “Rodolo,” umbaleli ose Healdtown, yenze ukulunga okukulu ibete abenzi bama benu-bentsu awabalisa ngawo umbaleli wetu, babonakale bebancinane kanye. Bofunda ngomso ukuba izinto abazenza besiti aba bonwa zobengezwa ezincocoyini ze tempile, nokuba mhlayimbi itempile leyo asiyiyo i “Jubilee.” Siva ukuba kuko abantu abaranelwa ngokuba ngabo ababengezi balo mahlazo, ekute ke bakangelwa ngentlaka zamehlo, kwabo benzi balento singati mabanqumame ekwenjeni njalo, sobabiza ngama gama abo apa esi *Gidimi­ni,* baziwe nguye wonke.

Intlanganiso yebandla lama Bulu ale *Ring* ekukwako ntetwana ngayo kwenye indawo kwakwezi “Mpawana” yokunjulwa ngendawo yokuba yati nge Cawa ngokuhlwa yasi zisela u Rev. Professor Marais, wase *Stellenbosch Theological College* (i Semnari yoku qeqesha aba fundisi). Eli nene lingum fundisi lashumayela nge Cawa, 15 October ngokuhlwa, kwabo bahlala kulomzi, intshumayelo ebushushu, ezele zimfundiso ezipatelele ebomini bomntu—ukukatalelwa kwabo ukuze buhlumele entsikelelweni—eyaka yaba ngumgcobo wetu ukuyi pulapula. Lengxoxo yabi sekwe pezu kobom balo ndoda yabi lungile u Danyeli wakudala, abaziyo abafundi bezi Balo ukuba yabiyi ndoda yomtandazo. Intloko zobom bayo zacazwa zamhlope njengoku kanya kwe langa. Nanamhla sisawa nandipa amazwi e *Professor.*

Abantu mabalumkele ukuya nezinja etyalikeni. Into ebe sikade siyoyikela ihle e Bedford, ibaliswa lipepa lakona i *Advertiser.* Ute xa u Rev. Sydon ashumayelayo yesuka inja esazulwini setyalike, yekokoko ukusinga esikwelweni ihamba ijoja, itimla, ngangokuba umfundisi angabi nako ukuyi yekelela into leyo. Enye ngomhla we Cawa apa e Lovedale ayi cebanga ukukonkota ipakati etyalikeni. Longqeqana ke sozeke siyibambe ngomsila ukuba odade abahlala besiza nayo ukuba ize kudla isonka sosapo abayi lumkeli. Sisayi kumbulu nge ntsini into eyehla kwindlu yetyalike engekude kakulu kwi ntaba ye Boschberg, mhla omnye wabakokeli, etyalikeni, xa kushunyayelwayo wayitabatayo inja wayi pakamisa ngo msila ye—! yafa intlanganiso yintsini. Inja leyo ayizanga ibuye ize kubedesha.

Wenjenje u Mr. William Z. Soga ukucacisa, ngendawo yoku pumelela kwe ntsapo yesi kolo sika Mr. J. W. Lwana, esayi itakazela sakota iminwe kwi pepa letu lenyanga edlulileyo :—

Nkosi—Kuko umzalwana odumisa u Mr. Jno. W. Lwana ongumfundisi wase Debe. Ibingaba yinto evuyisa kunene into enjalo, kuba ibinga bonisa ukuqubela pambili kweso sikolo; kodwa ke kubo­nakala ngati siposo ekushicilelweni, ngenxa yokuba ahabe noku pume­lela i *Standard IV.* bali 14; njengokuba wobona encwadini kuko icapaza (point) kwakule ndawo ino 1. lo ukwi ndawo yama shumi (tens). Enye into woti wakukangela ekuhambisekeni koviwo lwesikolo sake ufumane ukuba akuko bantwana bangako bafanele ukupumelela lo *Standard.* Anditeti kwele, ndifuna ukuba siti umhlobo wetu simncome ngento eyiyo. Mandipeze kuba zode intliziyo zamadoda zibe masibeko. Ndim, njalo njalo,—William Z. Soga.—Mgwali Grey Town, Oct., 1882.

Yinto elisiko ku Venerable Archdeacon Waters—odume kubantu bakowetu ngegama lika *Manzi*—ukuti ngamaxesha ngamaxesha avakalise, ezi korantini ihambiso yomsebenzi omkulu awupatele i Nkosi yake. Uungile kanjako into leyo, kuba kungeko nto ingenisa ubom nokonwaba endlwini nje ngendlu efestile zivuliweyo zingenisa umoya omtsha. Esingati kwi ramente ezitile ezingenelwe ngama ngolwane siteta nje, eli qinga loku bengeza inqubo yomsebenzi lino kulunga kwalo nalo. He. Kwisi qendu sale ngxelo iti i Archdeacon, “Ngo 19 August ndeva ngoku buba kuka Bishop Merriman, kwati ngosuku olulandelayo, nge Cawa, ndayazisa into leyo, kwi Ramente. I *oltare* nezinye indawo zetyalike, kunye naba fundisi babezilile. U Rev. P. Masiza wenza intshumayelo eyacikozayo pezu koku buba kwe Bishop, kwisi qendu esiti ‘Anazina ukuba itshawe nomnumzana ubube ngale mini kwa Sirayeli?’ Utete ngo tando olwendeleyo lomfi u Bishop kwaba mnyama: ukuba wenjenjani ukuba ndwendwela, elala ezilalini zabo, ebafundisa iziseko ezikulu zobu Kristu; ukuba watinina, pakati koku caswa okukulu, ukumisa abafundisi aba ntsundu, wamisa izikolo zokukapa amadoda afundileyo. Umshumayeli upete ngashushu, eluleka ukuba bonke banqulele ukuba u Tixo amise endaweni ka Bishop Merriman qwoba ntliziyo nye naye.”